*6.pielikums*

*2025.gada 21.marta nolikumam Nr.2025/5*

**Aizkraukles novada jauniešu iniciatīvu projektu konkursa nolikums**

**VIENOŠANĀS PAR FINANSĒJUMA PIEŠĶIRŠANU Nr. \_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Aizkrauklē | 20\_\_. gada\_\_\_\_\_\_\_\_\_\_\_\_\_\_\_\_ |

**Aizkraukles novada pašvaldība**, reģistrācijas Nr.90000017453, juridiskā adrese: Lāčplēša iela 1A, Aizkrauklē, turpmāk – Finansētājs, kura vārdā saskaņā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** personas kods\_\_\_\_\_\_\_\_\_\_\_ (turpmāk – **Projekta Iesniedzējs**), deklarētā dzīvesvietas adrese **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**, no otras puses, turpmāk katrs atsevišķi vai abi kopā saukti Puse/-es,

pamatojoties uz Pašvaldību likuma 4.panta pirmās daļas 8.punktu, Aizkraukles novada domes 20\_\_. gada \_\_\_\_\_ saistošajiem noteikumiem Nr. \_\_ „ Par Aizkraukles novada pašvaldības budžetu 2023.gadam”, Aizkraukles novada domes 20\_\_. gada \_\_. \_\_\_\_\_\_\_ nolikumu Nr.\_\_\_ “Aizkraukles novada jauniešu iniciatīvu projektu konkursa nolikums” (turpmāk – Konkurss), Komisijas lēmumu (\_\_\_.\_\_\_.20\_\_. \_\_\_\_\_\_\_\_Nr. \_\_\_\_), noslēdz šādu vienošanos (turpmāk –Vienošanos):

1. **LĪGUMA PRIEKŠMETS**

Finansētājs piešķir Projekta Iesniedzējam finansējumu \_\_\_ EUR(\_\_\_\_\_ *euro* un \_\_\_ *centi*) Konkursa ietvaros apstiprinātā Projekta „\_\_\_\_\_\_\_\_\_\_” Nr. \_\_\_ (turpmāk – Projekts) īstenošanai. Projekta iesniedzējs atbilstoši Latvijas Republikas normatīvo aktu prasībām nodrošina Projekta īstenošanu saskaņā ar apstiprināto Projekta pieteikuma veidlapu (1. pielikums; turpmāk – Pieteikums) un apstiprināto Budžeta izmaksu veidlapu (2. pielikums; turpmāk – Tāme), kas ir Vienošanās neatņemamas sastāvdaļas.

1. **FINANSĒJUMS UN TĀ PIEŠĶIRŠANAS KĀRTĪBA**
	1. Projekta finansējums atbilstoši Vienošanās 1.punktā minētajam netiek pārskaitīts Projekta Iesniedzējam.
	2. Projekta Iesniedzējs atbilstoši Pieteikumam un Tāmei izvēlas pakalpojumus un preces tikai pie Finansētāja izvēlēta pakalpojumu sniedzēja vai preču piegādātāja. Visus maksājumus Projekta ietvaros veic Finansētājs.
	3. Vismaz 10 (desmit) darba dienas pirms maksājuma veikšanas Projekta Iesniedzējs, saskaņojot ar Finansētāju, pasūta preces vai pakalpojumu atbilstoši apstiprinātā Projekta budžeta Tāmei pie Finansētāja saskaņota pakalpojuma sniedzēja vai preču piegādātāja.
	4. Visiem Projekta izdevumus attaisnojošiem grāmatvedības dokumentiem jābūt sagatavotiem atbilstoši normatīvajiem aktiem, norādot Vienošanās 7.punktā minētos Finansētāja rekvizītus un 1.punktā minēto Projekta numuru.
	5. Finansētājam, pamatojoties uz Komisijas lēmumu, ir tiesības ieturēt vai pieprasīt Projekta Iesniedzējam atmaksāt piešķirto un izlietoto Finansētāja finansējumu kā Projekta neattiecināmās izmaksas, ja:
		1. Projekta iesniedzējs nepienācīgi pilda Vienošanās noteikumus;
		2. tāmē norādītajām un no Finansētāja puses apmaksātajām izmaksu pozīcijām ir saņemts dubults finansējums;
		3. finansētājs, pārbaudot iesniegtos izdevumus attaisnojuma dokumentus, konstatē krāpniecības pazīmes;
		4. Projekta iesniedzēja iesniegtajiem dokumentiem nav juridiska spēka.
	6. Finansētājs par Vienošanās 2.5. apakšpunktā konstatētajiem faktiem sagatavo un nosūta Projekta iesniedzējam pretenziju ar pieprasījumu 10 (desmit) darba dienu laikā sniegt rakstiskus paskaidrojumus un novērst pārkāpumu.
	7. Lēmumu par neattiecināmo izmaksu apmēru Komisija pieņem, pamatojoties uz Finansētāja sagatavotām pretenzijām un Projekta iesniedzēja paskaidrojumiem. Ja Projekta iesniedzējs paskaidrojumu Finansētājam neiesniedz Vienošanās 2.6. punktā noteiktajā termiņā, Komisija lēmumu par neattiecināmo izmaksu apmēru pieņem, pamatojoties uz Finansētāja sagatavotu pretenziju. Par lēmumu Finansētājs rakstiski informē Projekta iesniedzēju.
	8. Projekta aktivitāšu īstenošanas laikā izmaiņas Pieteikumā un Tāmē var veikt tikai pirms konkrēto aktivitāšu īstenošanas uzsākšanas, par to rakstiski informējot Finansētāju un iesniedzot precizētu attiecīgo dokumentu. Šādas izmaiņas 10 (desmit) darba dienu laikā no iesnieguma saņemšanas brīža izvērtē un apstiprina Finansētājs. Par izmaiņu apstiprināšanu Finansētājs rakstiski informē Projekta iesniedzēju.
	9. Jebkādas izmaiņas (gan finansējuma samazinājums, gan pieaugums) Tāmē noteiktajās izmaksu pozīcijās bez iepriekšēja saskaņojuma ar Finansētāju nav pieļaujamas.

2.10. Ja faktiskās Projekta aktivitāšu īstenošanas izmaksas ir mazākas kā sākotnēji tika plānots, tad Finansētāja finansējuma summa tiek samazināta atbilstoši reālajām izmaksām. Savukārt, ja faktiskās Projekta aktivitāšu īstenošanas izmaksas ir lielākas kā sākotnēji tika plānots, tad Finansētāja finansējuma summa saglabājas nemainīga.

2.11. Projekta aktivitāšu īstenošanas laikā konstatēto sadārdzinājumu, neattiecināmās izmaksas vai līgumsodu Projekta iesniedzējs finansē no saviem līdzekļiem.

2.12. Ja Projekts netiek īstenots, Projekta Iesniedzējs nekavējoties, bet ne vēlāk kā 10 (desmit) darbdienu laikā no fakta konstatēšanas, informē Finansētāju un atmaksā Finansētājam summas par veiktajiem pirkumiem, ja tādi ir veikti.

**3. PUŠU SAISTĪBAS**

3.1. Projekta Iesniedzējs:

3.1.1. atbildīgs par Projekta aktivitāšu īstenošanu un Projektam piešķirtā finansējuma izlietojumu saskaņā ar apstiprināto Pieteikumu;

3.1.2. ir tiesīgs iecelt savā vietā citu Projekta Iesniedzēju tikai pēc Finansētāja rakstiskas piekrišanas saņemšanas;

3.1.3. nekavējoties informē Finansētāju, ja:

3.1.3.1. Projekta Iesniedzējs nespēj (slimības, ilgstošas prombūtnes u.c. iemeslu dēļ), nevar (dzīvesvietas maiņas u.c. iemeslu dēļ) vai nevēlas pildīt Projekta iesniedzēja pienākumus;

3.1.3.2. mainās Projekta Iesniedzēja deklarētā dzīves vietas adrese, izglītības iestāde vai kontaktinformācija;

3.1.3.3. rodas objektīvi apstākļi, kā rezultātā Projekta īstenošana var tikt būtiski traucēta vai pārtraukta.

3.1.4. atbild par piešķirtā Projekta finansējuma izlietojumu vienīgi Projektā paredzētajiem aktivitātēm vai pasākumiem;

3.1.5. atbild par Projekta aktivitāšu īstenošanai nepieciešamo saskaņojumu veikšanu ar atbildīgajām institūcijām;

3.1.6. atbild par jebkāda veida kaitējumu, tai skaitā par zaudējumu kompensēšanu, kas radušies Projekta īstenošanas laikā veikto darbību rezultātā vai Projekta īstenotāja vai viņa iesaistītās trešās personas vainas vai neuzmanības dēļ;

3.1.7. ne vēlāk kā 10 (desmit) darbdienu laikā pēc projekta īstenošanas pabeigšanas, nodrošina atskaites iesniegšanu Finansētājam, kas sagatavota atbilstoši Konkursa nolikuma 4. un 5. pielikumam, ne vēlāk kā līdz 20\_\_. gada \_\_.\_\_\_\_\_. Projekta aktivitātēs iesaistīto dalībnieku reģistrācijas un uzskaites lapas, norādot personu datus un piekrišanu šo datu apstrādei, kā arī fotoattēlus, video un audio failus, kas sagatavoti ievērojot fizisko personu aizsardzības principus, nododot tiesības Finansētājam tos izmantot savām vajadzībām;

3.1.8. kopā ar atskaitēm iesniegt Finansētājam informāciju ar fotogrāfijām, video failiem par Finansējuma saturisko piepildījumu un sasniegtajiem mērķiem (ne vairāk kā viena A4 lapa), nododot tiesības Finansētājam tos izmantot savām vajadzībām;

3.1.9. pēc pieprasījuma nodrošina ar Projekta aktivitāšu vai pasākumu īstenošanu saistīto dokumentu un rakstisku paskaidrojumu iesniegšanu Finansētājam 10 (desmit) darba dienu laikā;

3.1.10. neveic izmaiņas Projekta aktivitātēs, tai skaitā aktivitāšu īstenošanas termiņos un/vai Tāmē bez iepriekšējas saskaņošanas ar Finansētāju;

3.1.11. nodrošina Finansētājam iespēju:

3.1.11.1. pārbaudīt Projekta iesniedzēja rīcībā esošos dokumentus, telpas un materiālās vērtības saistībā ar Finansētāja piešķirto finanšu līdzekļu izlietojumu un Vienošanās nosacījumu izpildi Projektu izpildes gaitā;

3.1.11.2. veikt aktivitāšu norišu pārbaudi uz vietas Projekta īstenošanas laikā.

3.1.12. sagatavo un izplata informāciju sociālajos tīklos informāciju par Projekta mērķi, norisi, sabiedrības līdzdalības iespējām un ieguvumiem, ietverot atsauci uz Aizkraukles novada pašvaldības piešķirto finansējumu. Pirms publikācijas izvietošanas to saskaņo ar Finansētāja kontaktpersonu – Aizkraukles novada Interešu izglītības centra Jaunatnes lietu speciālisti *\_\_\_vārds uzvārds\_\_*, tālr. 65133927, e-pasts: aiic@aizkraukle.lv;

3.2. Finansētājs:

3.2.1. apņemas veikt Vienošanās paredzētos maksājumus un koordinē preces iegādi vai pakalpojuma saņemšanu, ja ir izpildītas Vienošanās minētās Projekta Iesniedzēja saistības;

3.2.2. ir tiesīgs veikt Projekta Iesniedzēja darbību un aktivitāšu norises un dokumentu pārbaudes visā Projekta īstenošanas laikā, pieprasot informāciju vai ierodoties Projekta īstenošanas vietā;

3.2.3. ir tiesīgs uzaicināt Projekta iesniedzēju trīs darba dienu laikā ierasties pie Finansētāja, lai novērtētu Projekta norisi un Finansētāja finansējuma izlietojuma pamatotību;

3.2.4. nav atbildīgs par sūdzībām, kas izriet no Vienošanās un kas ir saistītas ar Projekta Iesniedzēja vai viņa iesaistītās trešās personas radītiem zaudējumiem vai kaitējumu Projekta īstenošanas gaitā. Finansētājs nepieņem kompensāciju, zaudējumu, atlīdzības vai citu maksājumu pieprasījumus, kas balstīti uz šādām sūdzībām.

**4. PUŠU ATBILDĪBA UN STRĪDU RISINĀŠANA**

4.1. Par Vienošanās saistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Vienošanās noteikumiem.

4.2. Puses vienojas, ka iesniegtie personas dati tiks apstrādāti saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām un Finansētāja normatīvajos aktos noteiktajā kārtībā, Finansētāja noteikto mērķu īstenošanai.

4.3. Visus ar Vienošanos saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

**5. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**

5.1. Vienošanās stājas spēkā no tās abpusējas parakstīšanas brīža un ir spēkā līdz pilnīgai Pušu savstarpējo saistību izpildei.

5.2. Projekta īstenošanas termiņš ir no termiņš ir no parakstīšanas brīža atskaites pieņemšanas brīdim.

5.3. Vienošanos var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Vienošanos un Latvijas Republikā spēkā esošajiem normatīvajiem aktiem.

5.4. Puses neatbild par Vienošanās noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Vienošanās paredzēto darbību. Katra no Pusēm 3 (trīs) dienu laikā informē otru Pusi par
nepārvaramas varas iestāšanos. Puses savstarpēji vienojas par Vienošanās noteikto termiņu pagarināšanu vai Vienošanās izbeigšanu.

5.5. Projekta Iesniedzējam ir tiesības vienpusēji atkāpties un izbeigt Vienošanos pirms tajā noteikto saistību izpildes jebkurā laikā, iesniedzot Finansētājam 5 (piecas) darbdienas iepriekš rakstveida paziņojumu un atmaksājot Finansētāja Projekta ietvaros veiktos maksājumus.

5.6. Finansētājam ir tiesības vienpusēji izbeigt Vienošanos pirms tajā noteikto saistību izpildes, šādos gadījumos:

5.6.1. Aizkraukles novada pašvaldības budžeta neizpildes gadījumā, iepriekš par to brīdinot Projekta Iesniedzēju;

5.6.2. ja tiek konstatēts, ka finansējums ir piešķirts uz nepatiesu vai nepilnīgu datu pamata;

5.6.3. Projekta Iesniedzējs nepilda Vienošanās noteikumus un pēc Finansētāja rakstiska brīdinājuma saņemšanas turpina tos nepildīt.

5.7. Vienpusējas Vienošanās izbeigšanas gadījumā no Finansētāja puses, Finansētājs nosūta Projekta Iesniedzējam paziņojumu, norādot Vienošanās izbeigšanas datumu.

**6. CITI NOTEIKUMI**

6.1. Ja kāds no Vienošanās noteikumiem zaudē spēku, tad tas neietekmē citus Vienošanās noteikumus.

6.2. Projekta iesniedzēja kontaktinformācija par Vienošanās nosacījumu izpildi ir \_\_\_\_\_\_ (tel.:\_\_\_\_\_ e-pasts: \_\_\_\_).

6.3. Finansētāja kontaktpersona Vienošanās nosacījumu izpildei ir Aizkraukles novada Interešu izglītības centra Jaunatnes lietu speciālisti *\_\_\_vārds uzvārds\_\_*, tālr. 65133927, e-pasts: aiic@aizkraukle.lv.

6.4. Vienošanās ir sagatavota latviešu valodā uz \_\_ ( \_\_\_\_\_ ) lapām, tajā skaitā pielikumi uz \_\_ ( \_\_\_\_\_ ) lapām, divos eksemplāros ar vienādu juridisko spēku, pa vienam eksemplāram katrai Pusei.

6.5. Vienošanās pievienoti šādi pielikumi:

*1.pielikums* – Projekta pieteikums uz \_\_ ( \_\_\_ ) lapām;

*2.pielikums* – Projekta tāme uz \_\_ (\_\_\_\_) lapām;

*3.pielikums* – Projekta saturiskā atskaite uz \_\_ (\_\_\_\_\_) lapām;

*4.pielikums* – Projekta finanšu atskaite \_\_ (\_\_\_\_\_) lapām.

**7. PUŠU REKVIZĪTI UN PARAKSTI**

|  |  |
| --- | --- |
| **Aizkraukles novada pašvaldība** |  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Lāčplēša iela 1A, Aizkraukle, Aizkraukles novads, LV-5101 | Vārds, Uzvārds |
| Reģ. Nr. 90000074812 | Personas kods\_\_\_\_\_\_\_\_\_\_\_\_\_\_\_\_\_\_ |
| AS SEB banka, UNLALV2XLV28UNLA0035900130302 | Pases vai ID kartes nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_/vārds, uzvārds/ | \_\_\_\_\_\_\_\_\_\_\_\_\_\_\_\_\_\_\_/vārds, uzvārds/  |